ddrg/super_eurlex huggingface dataset:
1996R2238 — DA — 24.11.1996 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

KOMMISSIONENS FORORDNING (EF) Nr. 2238/96

af 22. november 1996

om ændring af forordning (EF) nr. 1372/95 om gennemførelsesbestemmelser for ordningen med eksportlicenser for fjerkrækød

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød ( 1 ), senest ændret ved Kommissionens forordning (EF) nr. 2916/95 ( 2 ), særlig artikel 3, stk. 2, og

ud fra følgende betragtninger:

Gennemførelsesbestemmelserne for ordningen med eksportlicenser for fjerkrækød blev fastsat ved Kommissionens forordning (EF) nr. 1372/95 ( 3 ), senest ændret ved forordning (EF) nr. 1158/96 ( 4 );

erfaringerne viser, at det for at undgå spekulationsansøgninger er nødvendigt at afkorte gyldighedsperioden for licenser for produktkategori 6 og for særlige bestemmelsessteder og at begrænse den periode, der er omhandlet i artikel 28 i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter ( 5 ), senest ændret ved forordning (EF) nr. 1384/95 ( 6 ), for udførsel på grundlag af disse licenser;

de i denne forordning fastsatte foranstaltninger er i overensstemmelse med udtalelse fra Forvaltningkomitéen for Fjerkrækød og Æg —

UDSTEDT FØLGENDE FORORDNING:
1996R1157 — DA — 30.06.1996 — 000.001

Dette dokument er et dokumentationsredskab, og institutionerne påtager sig intet ansvar herfor

om anden ændring af forordning (EF) nr. 1371/95 om gennemførelsesbestemmelser for ordningen med eksportlicenser for æg

Berigtiget ved:

▼B

KOMMISSIONENS FORORDNING (EF) Nr. 1157/96

af 26. juni 1996

om anden ændring af forordning (EF) nr. 1371/95 om gennemførelsesbestemmelser for ordningen med eksportlicenser for æg

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg ( 1 ), senest ændret ved Kommissionens forordning (EF) nr. 2916/95 ( 2 ), særlig artikel 3, stk. 2, artikel 8, stk. 13, og artikel 15, og

ud fra følgende betragtninger:

Ved Kommissionens forordning (EF) nr. 1371/95 ( 3 ), senest ændret ved forordning (EF) nr. 2840/95 ( 4 ), fastsattes gennemførelsesbestemmelserne for ordningen med eksportlicenser for æg;

erfaringerne viser, at det er hensigtsmæssigt at forbedre ordningen for indgivelse af ansøgninger ved at forlænge den periode, hvori der kan indgives ansøgninger; der skal tages hensyn til denne ændring i de forskellige bestemmelser i forordning (EF) nr. 1371/95;

det er nødvendigt at bestemme, at Kommissionen kan fastsætte en anden dag for udstedelsen af eksportlicenser, når denne ikke kan finde sted om onsdagen af administrative årsager;

proceduren vedrørende den øjeblikkelige licensudstedelse ifølge artikel 4 bør forenkles ved at ophæve den kvantitative begrænsning for ansøgningerne og ved en automatisk godkendelse af disse licenser, når Kommissionen ikke har truffet særforanstaltninger; det er rimeligt, at der for disse licenser ikke længere er mulighed for at trække ansøgningerne tilbage, idet der fastsættes en fælles acceptprocent for at undgå administrative vanskeligheder;

det er nødvendigt, at der for de øjeblikkeligt udstedte licenser bliver en ventetid, inden restitutionen ydes, således at licenserne i givet fald kan ændres i denne periode under hensyntagen til Kommissionens særforanstaltninger;

det er nødvendigt at tilpasse de i bilag I fastsatte beløb for sikkerhedsstillelsen til de seneste ændringer i restitutionsbeløbene;

hvad angår efterfølgende udstedte eksportlicenser for rugeæg, bør de mindre erhvervsdrivendes byrder mindskes ved en beskeden forlængelse af den frist, der er fastsat for indgivelse af ansøgninger;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg —

UDSTEDT FØLGENDE FORORDNING:
1996D0577 — DA — 20.07.2002 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 24. juni 1996

om proceduren for attestering af byggevarer i henhold til artikel 20, stk. 2, i Rådets direktiv 89/106/EØF

(Tekst af betydning for EØS)

(96/577/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer ( 1 ), ændret ved direktiv 93/68/EØF ( 2 ), særlig artikel 13, stk. 4, og

ud fra følgende betragtninger:

Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge »den billigste procedure, der er forenelig med sikkerhedshensyn«; det skal således for en given vare eller varetype afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4;

i henhold til artikel 13, stk. 4, skal den således fastlagte procedure anføres i mandaterne og i de tekniske specifikationer, begrebet varer eller varetyper bør derfor defineres på samme måde som i mandaterne og i de tekniske specifikationer;

de to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF; det må derfor for hver vare eller varetype gøres klart ved henvisning til bilag III, hvilke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis;

den procedure, der er anført i artikel 13, stk. 3, litra a), svarer til ordningerne i bilag III, afsnit 2, punkt ii), variant 1, uden løbende overvågning, samt varianterne 2 og 3, mens proceduren i artikel 13, stk. 3, litra b), svarer til ordningerne i bilag III, afsnit 2, punkt i), og bilag III, afsnit 2, punkt ii), variant 1, med løbende overvågning;

de i denne beslutning fastsatte foranstaltninger er i overensstemmelse med udtalelse fra Det Stående Byggeudvalg —

VEDTAGET FØLGENDE BESLUTNING:
1996E0406 — DA — 24.02.1997 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

FÆLLES AKTION

af 10. juni 1996

vedtaget af Rådet på grundlag af artikel J.3 i traktaten om Den Europæiske Union, vedrørende Unionens aktion til støtte for valgene i Bosnien-Hercegovina

(96/406/FUSP)

RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel J.3 og J.11, under henvisning til konklusionerne fra Det Europæiske Råds samling den 15. og 16. december 1995 i Madrid, under henvisning til Rådets konklusioner af 13. maj 1996 — VEDTAGET FØLGENDE FÆLLES AKTION:

Artikel 1

Formålet med denne fælles aktion er, at Den Europæiske Union støtter OSCE's aktiviteter i medfør af Paris-fredsaftalerne og i forbindelse med valgene i Bosnien-Hercegovina. Aktionen er i overensstemmelse med OSCE's retningslinjer for forberedelse, overvågning og observation i forbindelse med valghandlingen.

Den fælles aktion er en forstærkning af den støtte, som Den Europæiske Union allerede yder til OSCE's aktiviteter, gennem ECMM (European Community Monitoring Mission), Fællesskabets egen indsats og de enkelte medlemsstaters initiativer. ECMM støtter fuldt ud OSCE's mission i forbindelse med valghandlingen, der er en prioriteret opgave.

Artikel 2

Den i artikel 1 omhandlede støtte får form af udsendelse af et EU-korps som led i overvågningen af valget under OSCE's auspicier.

Artikel 3

1. For at dække udgifterne til virkeliggørelsen af målene for den fælles aktion afholdes der et beløb på 3 mio. ECU over De Europæiske Fællesskabers almindelige budget for 1996.

▼M1

2. EU-korpset deltager som led i OSCE's mission i overvågningen af hele valghandlingen og især i overvågningen af nationale og lokale valg. Overvågningsarbejdet finansieres af det i stk. 1 nævnte beløb.

▼B

Beløbet omfatter udgifterne til EU-korpsets deltagelse (såsom dagpenge og andre opholdsudgifter, særlig tjenestebeklædning, oplæring, lokal befordring og ud- og hjemrejse til og fra de pågældende zoner, samt forsikringsudgifter).

3. Udgifter, der afholdes af det i stk. 1 fastsatte beløb, forvaltes efter Fællesskabets procedurer og regler på budgetområdet.

Artikel 4

Rådet tager om nødvendigt den fælles aktion op til fornyet overvejelse med henblik på at yde støtte fra Den Europæiske Union til observationen af valget under OSCE's auspicier.

Artikel 5

Rådet gør status over gennemførelsen af den fælles aktion.

Artikel 6

Den fælles aktion træder i kraft på dagen for dens vedtagelse.

Den offentliggøres i Tidende.
1996D0732 — DA — 01.06.2003 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

No

▼B

AFGØRELSE Nr. 158

af 27. november 1995

om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 201 — E 215)

(EØS-relevant tekst)

(96/732/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, i henhold til hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,

under henvisning til artikel 2, stk. 1 i Rådets forordning (EØF) nr. 574/72 af 21. marts 1972, i henhold til hvilken den udarbejder de attester, erklæringer, begæringer og øvrige dokumenter, der er nødvendige for anvendelsen af forordningerne,

under henvisning til afgørelse nr. 130 af 17. oktober 1985 om udarbejdelse og tilpasning af de blanketter, der skal benyttes ved anvendelsen af forordningerne, og

ud fra følgende betragtninger:

Det er nødvendigt at tilpasse disse blanketter for at tage hensyn til forordning (EØF) nr. 1248/92 om ændring af bestemmelserne om tilkendelse og beregning af pension;

aftalen om Det Europæiske Økonomiske Samarbejdsområde af 2. maj 1992, som tilpasset ved protokol af 17. marts 1993, gennemfører bilag VI i Rådets forordninger (EØF) nr. 1408/71 og nr. 574/72 inden for Det Europæiske Økonomiske Samarbejdsområde;

i henhold til afgørelse truffet af Det Blandede EØS-Udvalg skal de blanketter, der skal benyttes ved anvendelsen af Rådets forordning (EØF) nr. 1408/71 og nr. 574/72, tilpasses og benyttes inden for Det Europæiske Økonomiske Samarbejdsområde;

af praktiske grunde er det nødvendigt at anvende samme blanketter inden for Fællesskabet og inden for Det Europæiske Økonomiske Samarbejdsområde;

det er nødvendigt at tilpasse disse blanketter med henblik på deres anvendelse i det med Østrig, Finland og Sverige udvidede Fællesskab;

det er nødvendigt at tilpasse disse blanketter for at tage hensyn til ændringer, der er blevet foretaget i medlemsstaternes nationale lovgivning;

afgørelsen af, på hvilket sprog blanketterne skal udfærdiges, er omhandlet i henstilling nr. 15 fra Den Administrative Kommission —

TRUFFET FØLGENDE AFGØRELSE:
1996R0499 — DA — 01.05.2004 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS FORORDNING (EF) Nr. 499/96

af 19. marts 1996

om åbning af forvaltning af fællesskabstoldkontingenter for visse fiskerivarer og for levende heste med oprindelse i Island

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Der er indgået en overenskomst mellem Det Europæiske Økonomiske Fællesskab og Republikken Island ( 1 );

som følge af Østrigs, Finlands og Sveriges tiltrædelse bør ovennævnte overenskomst tilpasses, især under hensyntagen til de samhandelsordninger, der fandtes for fiskerivarer, mellem Østrig, Finland og Sverige på den ene side og Island på den anden side;

mellem Fællesskabet og Island er der derfor indgået en tillægsprotokol til ovennævnte overenskomst, godkendt ved afgørelse 96/147/EF ( 2 ) og en aftale i form af brevveksling, godkendt ved afgørelse 95/582/EF ( 3 ); i medfør af disse akter forpligter Fællesskabet sig til, for perioden 1. januar til 31. december hvert år, og på visse betingelser, at åbne fællesskabstoldkontingenter til nultold for visse varer med oprindelse i dette land;

de pågældende toldkontingenter gælder på ubestemt tid, og af effektivitets- og forenklingshensyn forekommer det derfor hensigtsmæssigt at anvende denne forordning i en flerårig periode;

af forenklingshensyn bør det fastsættes, at Kommissionen efter at have indhentet udtalelse fra Toldkodeksudvalget kan fastsætte ændringer og tekniske tilpasninger af denne forordning, der bliver nødvendige som følge af ændringer af den kombinerede nomenklatur og Taric-koderne, forlængelser af de toldmæssige foranstaltninger, tilpasninger, der bliver nødvendige som følge af indgåelse af protokoller eller brevvekslinger og ændringer af denne forordning med henblik på gennemførelse af enhver anden akt som led i overenskomsten samt tilpasninger af mængder, perioder og kontingentsatser, som vedtages af Rådet;

der bør navnlig skabes sikkerhed for lige og kontinuerlig adgang for alle Fællesskabets importører til de nævnte kontingenter samt anvendelse uden afbrydelse af de for disse kontingenter fastsatte satser ved enhver indførsel af de pågældende varer i samtlige medlemsstater, indtil kontingenterne er opbrugt, og så længe aftalerne med Island herom finder anvendelse;

Fællesskabet skal i henhold til sine internationale forpligtelser træffe beslutning om åbningen af toldkontingenter; med henblik på at sikre en effektiv forvaltning på fællesskabsplan af disse kontingenter er der intet til hinder for, at det tillades medlemsstaterne at trække de nødvendige mængder på kontingenterne svarende til de faktisk konstaterede indførsler; denne forvaltningsmetode kræver imidlertid et snævert samarbejde mellem medlemsstaterne og Kommissionen, som især skal kunne følge kontingenternes udnyttelsesgrad og underrette medlemsstaterne herom —

UDSTEDT FØLGENDE FORORDNING:
1996R2058 — DA — 29.11.2005 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 2058/96

af 28. oktober 1996

om åbning og forvaltning af et toldkontingent for brudris henhørende under KN-kode 1006 40 00 til fremstilling af tilberedte næringsmidler henhørende under KN-kode 1901 10

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT ( 1 ), særlig artikel 1, og

ud fra følgende betragtninger:

Blandt ovennævnte indrømmelser figurerer et toldfrit toldkontingent på 1 000 tons brudris henhørende under KN-kode 1006 40 00, der kan indføres hvert år til fremstilling af tilberedte næringsmidler henhørende under KN-kode 1901 10;

for at sikre en korrekt forvaltning af ovennævnte ordning bør der vedtages særlige bestemmelser for indgivelse af ansøgninger og udstedelse af licenser; disse bestemmelser enten supplerer eller fraviger bestemmelserne i Kommissionens forordning (EØF) nr. 3719/88 ( 2 ), senest ændret ved forordning (EF) nr. 2137/95 ( 3 );

det er nødvendigt at fastsætte særlige bestemmelser for at sikre, at indført brudris anvendes til de fastsatte mål; for at produkterne kan indføres toldfrit, bør importøren bl.a. afgive en erklæring om, at produkterne vil blive anvendt til det planlagte formål, og han skal stille en sikkerhed på størrelse med den ikke opkrævede importtold; af hensyn til forvaltningen af ordningen bør der fastsættes en rimelig forarbejdningsfrist; såfremt varerne forsendes, udstedes der i den medlemsstat, hvor produktet overgår til fri omsætning, et T5-kontroleksemplar, jf. bestemmelserne i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 4 ), senest ændret ved forordning (EF) nr. 1676/96 ( 5 ); kontroleksemplaret udgør et passende bevis for, at produktet er forarbejdet; hvis forarbejdningen sker i den medlemsstat, hvor produktet er overgået til fri omsætning, bevises forarbejdningen ved hjælp af et ligestillet nationalt dokument;

selv om sikkerheden stilles for at garantere betaling af en eventuel toldskyld, bør der gælde en vis proportionalitet, for så vidt angår frigivelsen af denne sikkerhed;

det bør anføres, at bestemmelserne i Kommissionens forordning (EF) nr. 1162/95 af 23. maj 1995 om særlige gennemførelsesbestemmelser for ordningen med import- og eksportlicenser for korn og ris ( 6 ), senest ændret ved forordning (EF) nr. 1527/96 ( 7 ), anvendes i forbindelse med nærværende forordning;

for at sikre en effektiv forvaltning af ordningen bør det fastsættes, at sikkerheden for importlicenserne i forbindelse med nævnte ordning udgør 25 ECU/ton;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn —

UDSTEDT FØLGENDE FORORDNING:
1996D0355 — DA — 29.08.2005 — 001.001

Dette dokument er et dokumentationsredskab, og institutionerne påtager sig intet ansvar herfor

(Tekst af betydning for EØS)

om særlige betingelser for import af fiskerivarer og akvakulturprodukter med oprindelse i Senegal

Ændret ved:

No

▼B

KOMMISSIONENS BESLUTNING

af 30. maj 1996

om særlige betingelser for import af fiskerivarer og akvakulturprodukter med oprindelse i Senegal

(Tekst af betydning for EØS)

(96/355/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer ( 1 ), senest ændret ved direktiv 95/71/EF ( 2 ), særlig artikel 11, overholdes, og

ud fra følgende betragtninger:

En gruppe eksperter fra Kommissionen har været i Senegal for at undersøge betingelserne for produktion, oplagring og forsendelse af fiskerivarer til Fællesskabet;

bestemmelserne i den senegalesiske lovgivning om sundhedsinspektion og -kontrol af fiskerivarer kan betragtes som svarende til bestemmelserne fastsat ved direktiv 91/493/EØF;

Ministère de la pêche et des transports maritimes — Direction de l'océanographie et des pêches maritimes — Bureau du contrôle des produits halieutiques (MPTM-DOPM-BCPH), som er den ansvarlige veterinærmyndighed i Senegal, er i stand til effektivt at føre kontrol med, om den gældende lovgivning overholdes;

med henblik på fremgangsmåden for udstedelse af sundhedscertifikater, jf. artikel 11, stk. 4, litra a), i direktiv 91/493/EØF, skal der fastlægges en model for certifikatet og mindst ét obligatorisk sprog for affattelsen heraf, og det skal på certifikatet anføres, hvilken stilling underskriveren har;

der skal ifølge artikel 11, stk. 4, litra b), i direktiv 91/493/EØF på fiskerivarernes emballage anbringes et mærke, hvori tredjelandets mærke og oprindelsesvirksomhedens autorisationsnummer indgår og fartøjer med fryseanlæg;

der skal ifølge artikel 11, stk. 4, litra c), i direktiv 91/493/EØF opstilles en liste over autoriserede virksomheder og fartøjer med fryseanlæg; denne liste bør opstilles på basis af en meddelelse fra MPTM-DOPM-BCPH til Kommissionen; MPTM-DOPM-BCPH skal derfor sørge for, at bestemmelserne som fastsat i artikel 11, stk. 4, i direktiv 91/493/EØF med henblik herpå overholdes;

MPTM-DOPM-BCPH har således officielt garanteret, at kravene i kapitel V i bilaget til direktiv 91/493/EØF og krav svarende til den, der ved nævnte direktiv er fastsat for godkendelse af virksomheder og fartøjer med fryseanlæg, vil blive opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité —

VEDTAGET FØLGENDE BESLUTNING:
I henhold til Rådets direktiv 93/35/EØF af 14. juni 1993 om sjette ændring af direktiv 76/768/EØF om indbyrdes tilnærmelse af medlemsstaternes lovgivning om kosmetiske midler ( 3 ) (i det følgende benævnt direktivet om kosmetiske midler) skal Kommissionen efter den af Udvalget vedrørende Tilpasning til den Tekniske Udvikling fastlagte fremgangsmåde, jf. artikel 10 i direktiv 76/768/EØF, udarbejde en fortegnelse over de bestanddele, der anvendes i kosmetiske midler, på grundlag af bl.a. oplysninger fra industrien. Fortegnelsen er vejledende og svarer ikke til en liste over stoffer, der er godkendt til anvendelse i kosmetiske midler.

Fortegnelsen består af to dele, der vedrører henholdsvis:

— parfumerende og aromatiske råstoffer, og

— øvrige stoffer.

Fortegnelsen skal indeholde oplysninger om bestanddelenes identitet, herunder de INCI-(tidligere CFTA-), Ph. Eur.-, INN- og IUPAC-betegnelser samt kemiske betegnelser, EINECS-/ELINCS-, CAS- og Colour Index-numre, den fælles betegnelse fastsat i artikel 7, stk. 2, i direktiv 76/768/EØF, den pågældende bestanddels funktion(er), påbudte begrænsninger i og betingelser for anvendelse af produktet samt obligatoriske advarsler.

For at kunne sikre, at et produkt er ufarligt, må man kende de bestanddele, der indgår i det. Der er i fortegnelsen taget højde for kravet i den nye artikel 6, stk. 1 (artikel 1, stk. 7, i direktiv 93/35/EØF), om, at midlets funktion og en liste over dets bestanddele skal anføres på selve produktet og/eller på emballagen (for listen) fra og med den 1. januar 1997 for de produkter, der allerede findes på markedet.

Direktiv 93/35/EØF indeholder ligeledes en bestemmelse om, at medlemsstaterne kan kræve, at de foreskrevne angivelser affattes på et sprog, som er letforståeligt for forbrugerne. Med henblik herpå vedtager Kommissionen en fælles nomenklatur for bestanddelene efter CAPT-fremgangsmåden (artikel 1, stk. 10, i direktiv 93/35/OØF verdrørende ændring af artikel 7, stk. 2, i direktiv 76/768/EØF).

Den fælles nomenklatur vil gøre det muligt at identificere stoffer med én og samme benævnelse i alle medlemsstater, og det vil således blive lettere for den enkelte forbruger at undgå de stoffer, som f.eks. kan virke allergifremkaldende på vedkommende, unanset hvor i EU man køber et kosmetisk produkt.

I overensstemmelse med Kommissionens beslutning udgør alle INCI-navnene den fælles nomenklatur.